**KISKŐRÖS VÁROS SZLOVÁK NEMZETISÉGI**

**ÖNKORMÁNYZATA**

***Slovenská národnostná samospráva mesta Malý Kereš***

**Szám: 14-7/2019.**

**JEGYZŐKÖNYV**

**Készült:** Kiskőrös Város Szlovák Nemzetiségi Önkormányzata 2019. október 10-én (csütörtök) 08,00 órai kezdettel megtartott üléséről

**Az ülés helye:** Kiskőrösi Polgármesteri Hivatal Jegyzői irodája

 (6200 Kiskőrös, Petőfi Sándor tér 1.)

**Jelen vannak:** Gmoser Györgyné elnök

Csővári János képviselő

Dulai Györgyné képviselő

Györk Ernőné képviselő

dr. Turán Csaba jegyző

Molnár Éva költségvetési referens

Lucza Alexandra jegyzőkönyvvezető

**Gmoser Györgyné** a testület elnöke köszöntötte az ülésen megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Csővári János képviselő legyen.

A testület a jegyzőkönyv hitelesítőjének egyhangú szavazással Csővári János képviselőt jelölte ki.

Ezt követően az elnök ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A testület a napirendet 4 „igen” szavazattal az alábbiak szerint fogadta el:

**N A P I R E N D:**

1. AKTUÁLIS KÉRDÉSEK
2. **napirend**

**aktuális kérdések**

**Gmoser Györgyné** **elnök** elmondta, hogy Az ENTO/6344/2018. iktatószámú támogatói okirat 5.5. pontja alapján a 2018. évi feladatalapú támogatás felhasználásáról, annak megtörténtét követő 45 napon belül és legkésőbb 2020. március 15-ig köteles beszámolót készíteni a nemzetiségi önkormányzat.

Az okirat 5.8. pontja alapján a beszámoló tartalmi elemei: pénzügyi kimutatás és szakmai tájékoztató.

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata az 1. melléklet szerinti 2018. évi Pénzügyi kimutatását a támogatás felhasználásáról, valamint a 2. melléklet szerinti Szakmai tájékoztatót a feladatalapú támogatás felhasználásáról elfogadja.”

**Felelős:** a testület elnöke

**Határidő:** azonnal

A testület megtárgyalta Gmoser Györgyné elnök által megfogalmazottakat 4 „igen” szavazattal az alábbi határozatot hozta:

**41/2019. sz. Szlovák Nemzetiségi Önk. határozat**

**H A T Á R O Z A T**

„Kiskőrös Város Szlovák Nemzetiségi Önkormányzata az 1. melléklet szerinti 2018. évi Pénzügyi kimutatását a támogatás felhasználásáról, valamint a 2. melléklet szerinti Szakmai tájékoztatót a feladatalapú támogatás felhasználásáról elfogadja.”

**Felelős:** a testület elnöke

**Határidő:** azonnal

1. *melléklet a 41/2019. sz. nemzetiségi határozathoz*

**

1. *melléklet a 41/2019. sz. nemzetiségi határozathoz*

**Szakmai tájékoztató a 2018. évi feladatalapú támogatás felhasználásáról**

Kitöltendő a Támogatói Okirat 5.5. pontjában foglaltak alapján maximum 2 oldal terjedelemben.

A tájékoztatónak tartalmaznia kell az egyes tartalmi elemeknél a kapcsolódó határozatok sorszámát.

|  |  |  |
| --- | --- | --- |
| **Kedvezményezett nemzetiségi önkormányzat neve:** | Kiskőrös Város Szlovák Nemzetiségi Önkormányzata |  |
| **Székhely település:** | Kiskőrös |  |
| **Székhely irányítószám:** | 6200 |  |
| **Székhely közterület, házszám:** | Petőfi Sándor tér 1. |  |
| **Levelezési cím település:** | Kiskőrös |  |
| **Levelezési cím irányítószám:** | 6200 |  |
| **Levelezési cím közterület, házszám:** | Petőfi Sándor tér 1. |  |
| **Kedvezményezett törvényes képviselője:** | Gmoser Györgyné |  |
| **Kapcsolattartó neve:** | Molnár Éva |  |
| **Kapcsolattartó elérhetősége (telefonszám):** | 06-78-513-120/208 |  |
| **Megítélt támogatási összeg (Ft):** | 1.500.286  |  |

1.Budapest 2018. október 16. utazás:

Nagyon különleges programra kaptam meghívást a PESTI VIGADÓBA.

A szlovák és a cseh nagykövet meghívott néhány hazai szlovák vezetőt egy bemutatkozó fogadásra. A hazai és a külföldi vendégek 100 fő volt. Ezek között magasrangú emberek. Gyönyörű műsorok voltak. A bejáratnál magas rangú katonai, rendőr és egyéb vezetők fogadtak. Mindenkivel kezet is fogtak. Sajnos a rangjukat és egyebeket nem ismertem föl, de gyönyörű sötétkék, keki színű, sőt érdekes hegyvidéki egyen ruhában is voltak néhányan.

A fogadáson állandón szólt a gyönyörű szlovák vagy cseh népzene. A műsoron bemutatták a díszvendégeket. A hazai Központi zenekar is adott műsort, majd magyar vezető szólalt fel. A sok különleges ceremónia után állófogadás volt extra cseh és szlovák étkekből. A fiatal kiszolgálók több nyelven beszéltek az összes. Az italok is igazi különleges szlovák és cseh italok voltak. A rendezvényen ott volt az ország szinte minden nagykövete. Ilyen elegáns rendezvényen még soha nem voltam. Engem a Bandi fiam vitt el, mert csak egy kisérő mehetett. 28/2018.(V.07.)

2.Széri Varga Géza szobrászművész által készített emlékplakett átadó ünnepség az egész éves munka köszöneteként: Ünnepi összejövetel a Pátriában. Az elkészítette plaketteket átadtuk azoknak, akik a szlovák hagyomány, kultúra megőrzésében sokat munkálkodtak. pl. Kispálné dr. Lucza Ilona, Supka Éva, Turán István, Szedmák Tamás, Domonyi László, Pohankovics András, Dulai Györgyné, Valencziné Maglódi Anna, Csővári János, Opauszki János, Lupták György. Köszönetünket fejeztük ki még a népdalkör és a citerások, valamint a rétes sütőknek és főzőknek, akik versenyeket nyertek étkeikkel. 31/2018 . (VIII.08.)

3.Szlovák Tájházban Nyári Evangélikus Pedagógiai Akadémia megrendezése, Erdélyi és Felvidéki tanárok fogadása, a szlovák népviselet bemutatás:

Nagyon megható találkozás volt. Szívhez szólóan beszéltek a felvidéki és erdélyi tanárok, különösen a professzorok. A népdalkörünk bemutatta a szép kiskőrösi viseletet és a szlovák dalokat. Közösen is énekeltünk megható felvidéki és erdélyi dalokat és a legszebb magyar népdalokat is tudták. Húsos káposztával és herókával kínáltuk őket. Bemutattuk a heróka készítését is. 33/2018 . (VIII.08.)

4.Városalapítók Napja Országos Rétes- és gasztronómiai Fesztivál feliratozott táskák készítése, magyar-szlovák nyelvű "házi áldás" festés, rajzolás, keretezés

Különleges feliratozott kötényeket és táskákat készítettünk a 300 éves évfordulóra. Szlovák és magyar felirat volt rajta és az évfordulós embléma. Sokan kaptak belőle. Hazai és külföldi vendégek és a parlamenti delegációk is. A minisztériumba is küldtünk azoknak, akik az évfordulót anyagilag támogatták. A szlovák vendégeink és az országos vezetők meghatódtak a gyönyörű Házi áldás láttán. A szlovák változatot nehéz volt megtalálni. Segítségünkre volt dr. Király Katalin országos szlovák vezető. A rétes fesztiválunkon 11 szlovák település sütői jöttek és hozták népdalköreiket is. A húsos káposzta 6 bográcsban főtt. Mindenkinek nagyon kedvére volt. 18/2018.(V.07.), 19/2018.(V.07.)

5. és 6. Dabas-Sárin megrendezésre kerülő rétesfesztiválon rétes sütés. Ez a település 10 éve süti a rétest, de ők nálunk már tizenhétszer voltak. Ügyes szlovák település. Eltanulták tőlünk a rétes sütés érdekességét. Ők több töltelékkel készítik és sajnos már RÉTESHÁZUK is van. A mi rétesünk is nagyon finom volt. A programjukon a vendégcsapatok énekelve körbe járták Sárit, mert az a szlovák. 34/2018.(VIII.08.), 35/2018.(VIII.08.)

7. Az augusztus 20-i állami ünnepen a város kemencéjében, cipóban sült csülök, szlovák sütemények készítése.

A hagyományokhoz ragaszkodva, mi is sütöttünk kenyeret, kelt kalácsokat és csülökkel töltött kenyérféleséget. Ez még nem sikerült túl jól. Délután a meleg miatta a Pátriában étkeztünk és jókat beszélgettünk. A délelőtti ünnepségen is nagyon sokan részt vettünk. 36/2018.(VIII.08.)

8. és 25. Ludove Noviny újság előfizetés

Évtizedek óta járatjuk az újságot. Rendezvényeinkre a szlovák újságírók is eljönnek így évente legalább 10-15 alkalommal benne vagyunk az újságban. 2/2018. (I.26.), 29/2018. (V.07.), 42/2018. (VIII.08.), 51/2018. (X.10.)

9.Kiskőrösi Szüret és Szlovák Nemzetiségi Napok megnyitó ünnepség utáni szüreti bál megszervezése.

A Szüreti Napok megnyitóján minden évben szerepel a népdalkör. Este szüreti bál van vacsorával, már évtizedek óta. 37/2018

10.Dunaegyházi barátaiknál voltunk, mint minden évben.

A fellépés után finom vacsora van és főtt kukorica. Másod vetésként főzni való kukoricát termelnek, az pont akkorra érik be. Nagyon finom és puha. Vacsora után mindig bál is van. 40/2018.(VIII.08.)

11.Kiskőrösi Szüret és Szlovák Nemzetiségi Napok - "Sztrapacska udvar varázsa" megszervezése. Két napig készítjük a sztrapacskát. Óriási a sikere. Pár száz adag fogy el. Ez krumplis ünnep is. A sztrapacskába is krumpli kell, de mi sokféle krumplis pogácsákat, lepényeket készítünk. Az is mindenki szereti. Ezen az ünnepségen is magasrangú szlovák vezetők voltak. A Pátriában megvendégeltük a külföldi delegációkat is egyik nap délután hazai ízekkel. Az is kitüntetésnek számított, hogy a delegációk, amikor elfáradtak hozzánk jöttek egy falat finomságra és italra. Legtöbbször a németek, a szlovákok és a jándiak voltak. Ezen az ünnepen is voltak népdalkörök és táncosok hazai szlovák településekről és ekkor volt a híres Szomszédolás program is. A lényeg az, hogy minden nap volt sok elfoglaltságunk és sok vendégünk. 38/2018.(VIII.08.)

12.Kiskőrösi Szüret és Szlovák Nemzetiségi Napok - "Nyanyicska konyhája" megszervezése. A Nyanyicska konyhánk a téren van. Nagy az érdeklődés. Az Interneten olvasva messzi városokból is eljönnek megkóstolni az étkeinket. A tűzijáték előtt fél órával lefújtam, mert előző években kibírhatatlan tömeg volt a sátrunknál. 39/2018.(VIII.08.)

13.VIII. Kakaspörkölt Főző Fesztivál

Kakasfőző versenyen is részt vettünk. Szép szlovák dekorációval díszítettük a sátrunkat. Sok vendégünk volt. Este még táncoltak is a fiatalabbak. 41/2018.(VIII.08.)

14.Szlovák kapcsolatok ápolása céljából konferencia, ahova dr. Alt Gyula vezetésével a Váci Szlovák Nemzetiségi Önkormányzat 15 fős delegációval érkezett

Bemutattuk a város nevezetességei. Polgármesterünk meghívta őket egy fogadásra. Elmondta a város létrejöttét fejlődését. Bemutatta, hogy milyen borászatok, üzemek vannak nálunk. miből él a lakosság. Tartalmas beszámoló volt. A végén rétessel és itallal kínálta a vendégeket.

Ebéd a Szarvasban volt ezt ők fizették. A kiskőrösiek a Pátriában fogadták őket. Szép ruhába öltözött asszonyok énekeltek és igazi kiskőrösi rétest sütöttek a vendégeknek. Elmentünk a Szentpéteri borházba is ahol azt beszéltük és jókat nevettünk „hoztunk papot is orvost is, de rajtunk csak a finom bor segít”. 45/2018.(X.10.)

15.Mikulás nap megvalósítása

Minden évben nagyszabású Mikulás napot rendezünk. Most is 82 ember volt. A Mikulás hoz egy kis ajándékot és a nőcsábászoknak virgácsot. A vacsora zsíroskenyér volt lila hagymával. 48/2018.(X.10.)

16.Luca nap a szücsi óvodában

A Szücsi óvodások minden évben meghívnak bennünket az óvodájukba. A rendezvény megvalósítását mi segítjük. A régi étkeket a szlovák nagymamák készítik. A gyermekek magyar és szlovák énekeket, mondókákat mutatnak be. 49/2018. (X.10.)

17.Mikulás nap a szücsi óvodában: Másik ünnep az oviban, ahová mi mikulás ajándékokat adunk a gyermekeknek. Itt a szülők készítenek karácsonyi finomságokat. Mit ettek régen? 58/2018

18.Adventi rendezvényen részvétel Ez minden évben nagyon jól sikerül. a mi forralt borunk a legjobb állítólag. Itt is finom bryndzás és egyéb falatkákat, kalácsot és igazi tót étkeket kínáltunk. A mi sátrunknál mindig tömeg volt. 50/2018.(X.10.)

19.Nagymama bál megvalósítása

Legalább 20 éve rendezünk Nagymama bálat. Akkor még fiatalok voltunk a gyerekeink mentek a szilveszteri bálba. Mi vigyáztunk az unokákra. az unokák felnőttek, de mi bálozunk, még pezsgőt is iszunk virslit eszünk. Nagyon jó rendezvény ez is. Szlovák mesejátékot mutatunk be. Csak rövidet, mert nem tudjuk megtanulni. Ekkor is táncolunk és éneklünk. A tánc már kezd elmaradni. 52/2018.(X.10.)

20.Záró évértékelő gyűlés megszervezése

Záró ünnepségen megbeszéljük az éves elvégzett terveinket, és megbeszéljük a következő évi újabb terveinket is. Itt is minden aktíva itt van. A beszélgetés, a falatozás énekléssel zárul. 47/2018.(X.10.)

21.III. Kemencés és Gasztronómiai Fesztivál költségei

Amióta van kemence a téren egyik lyuk a miénk. Mi azonban a Pátria udvarán villany kemencében is sütünk finom kacsacombokat, mert az puhább és krumplit is. 46/2018.(X.10.)

22.Szentendrei gasztronómiai találkozón szlovák ételek készítése, kóstoltatása

A kiskőrösi szlovák tájházzal, Kispálnéval közösen rész veszünk a Skanzenban egy óriási nemzetiségi fesztiválon. Mi is kapunk egy gyönyörű szlovák házat udvarral. Ott főzzük a húsos káposztái. A hólabdát itthonról visszük, csak néhánynak az elkészítését mutatjuk be. A Népdalkör fellép a felállított nagy színpadon. A szlovák udvarunkban a végén táncolunk mind az ötvenen, ahányan elmentünk. Az utcáról is bejönnek és táncolnak velünk. 32/2018.(VIII.08.)

23. és 31. A bank könyvelési díj - számla kezelésével kapcsolatosan, valamint a teljesítések/utalások után felszámolt díj, jutalék, költség. 2/2018. (I.26.), 29/2018. (V.07.), 42/2018. (VIII.08.)

24.Szlovák Unió Jelsavai közgyűlésére utazás

A tótkomlósi Szlovák unió közgyűlést rendezett a Szerbiai jelsaván. Ezen a három napos rendezvényen öt fő képviselte Kiskőröst. 59/2018. (XI.12.)

26. Utazás Soltvadkertre: A szomszédolás nagyon kedves nekünk. Ők is jönnek hozzánk, mi is megyünk hozzájuk. Az összes környékbeli településsel állandó a kapcsolatunk. Bemutatjuk szlovák és magyar dalainkat, szép népviseletünket. A fellépések után vacsora, majd tánc következik. A zenét a népdalkörök közös zenélése, 20-30 zenész játéka teszi különlegessé. 55/2018.(X.10.)

27. Utazás Dusnokra: Ez nekünk új és különleges meghívás volt. Ilyenen még nem voltunk.

Közép és Dél bácska nemzetiségei léptek fel saját érdekes viseletükben. Mindenki csak a saját nyelvén énekelhetett. Szlovákok csak mi voltunk, mert nem nagy a választék. Óriási sikerünk volt. A különböző településekről ilyenek léptek fel, svábok, rácok, bunyevácok, szlovákok stb.

55/2018.(X.10.)

28. Sült krumpli zmacskalóval" szlovák est 2019. januárjában: Már évtizedek óta szervezzük ezt az estet. Szlovák műsort, mesejátékot is bemutatunk szlovákul. Nagyon mókás, ahogy az öregek valamilyen királynőt, vagy állatot mutatnak be kiskőrösi tót nyelven. Néhánynak kitűnő előadói képessége van. Sokszor a nevetéstől nehezen sikerül a műsor. A menü kemencében, vagy sütőben sütünk sok finom héjas krumplit és hagymás piros zsírban az a zmacskaló mártogatjuk. a férfiak hoznak disznótorost is a nők süteményt. Az ének a végtelenségig tart a tánc már a korunk miatt csökken. 53/2018.(X.10.)

29. "Zsuzsanna bál" 2019. február: 1972 óta minden évben van Zsuzsanna bál. Sok Zsuzsanna volt Kiskőrösön. Ez a dátum azért jó, mert ez soha nem esik bele a böjtbe, a húshagyó keddbe.

Erre nagyon készülünk, mindig most is a Műv. Ház színpadán van a szereplés. Felléptek az óvodások, iskolások Szivárvány táncosok, és a Népdalkör a zenészekkel. Vendégünk voltak a Mezőberényiek. A műsor után vacsora, majd bál volt. 54/2018.(X.10.)

30. Városi Napok 2019. május: A Városi Napokon mindig sok a feladatunk. A 3 napos program fele szlovák, vagy még több.

A népdalkörünkkel a megnyitón, a koszorúzáson is részt veszünk. A Wattay dombormű mellett most már az Evangélikus templomon levő 300 évre kapott domborművet is megkoszorúzzuk.

Megszervezzük a rétes fesztivált. Sok településről jöttek most is sütők és népdalkörök.

Szlovák települések voltak: Maglód, Dabas Sári(az idén volt 17. alkalommal)Dunaegyháza , Mezőberény, természetesen szlovákul énekeltek. Kezdetektől itt van Szlovákiából Naszvad is.

Az utóbbi 10 évben a szomszédokat is meghívjuk. Most jött: Soltvadkert egy zenész csapat és egy énekes is. Akasztói és Keceli citerások is itt voltak.

Tehát az összes vendég süt is és énekel, vagy muzsikál. 56/2018.(X.10.)

Dátum: 2019. ………………………………….

A nemzetiségi önkormányzat hivatalos képviselőjének aláírása: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A nemzetiségi önkormányzat pecsétjének lenyomata:

**Gmoser Györgyné a testület elnöke** elmondta, hogy Kiskőrös Város Német Nemzetiségi önkormányzata a „Nemzetiségi intézmények támogatása beruházásra, felújításra, pályázati önrészre” előirányzat terhére 1,5 millió Ft támogatást nyert. A pályázat keretén belül eszközbeszerzés történt, a vagyon használatának, fellelhetőségének, átadás-átvételnek szabályait szükséges rögzíteni.

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata a NEMZ-E-19-0032. azonosító számú pályázaton beszerzett eszközeinek tárolására, használatára vonatkozó szabályait a határozat mellékletében foglaltaknak megfelelően elfogadja.”

**Felelős:** a testület elnöke

**Határidő:** azonnal

A testület megtárgyalta Gmoser Györgyné elnök által megfogalmazottakat és 4 „igen”szavazattal az alábbi határozatokat hozta:

**42/2019. sz. Szlovák Nemzetiségi Önk. határozat**

**H A T Á R O Z A T**

„Kiskőrös Város Szlovák Nemzetiségi Önkormányzata a NEMZ-E-19-0032. azonosító számú pályázaton beszerzett eszközeinek tárolására, használatára vonatkozó szabályait a határozat mellékletében foglaltaknak megfelelően elfogadja.”

**Felelős:** a testület elnöke

**Határidő:** azonnal

*Melléklet a 42/2019. sz. nemz. határozathoz*

1. Kiskőrös Város Szlovák Nemzetiségi Önkormányzata a NEMZ-E-19-0032. azonosító számú pályázaton az alábbi eszközöket szerezte be:

|  |  |  |  |  |
| --- | --- | --- | --- | --- |
| Sor-szám | megnevezés | beszerzés dátuma | számlaszám | beszerzés nettó összege |
| 1 | 2 db elektromos sütő | 2019. október 11. | GB2019/00110 | 698 000 |
| 2 | 1 db vitrin | 2019. október 08. | MD5SA1239346 | 54 662 |
| 3 | 1 db 4 ajtós komód | 2019. október 08. | MD5SA1239347 | 25 591 |
| 4 | 4 db kis Félix asztal | 2019. október 08. | MD5SA1239349 | 64 882 |
| 5 | 1 db rexon gázgrill | 2019. október 08. | KIK19-04229 | 78 732 |
| 6 | 1 db gázégőfej | 2019. október 08. | KIK19-04230 | 14 173 |
| 7 | 1 db tűzhely | 2019. október 08. | EF2545/2019 | 57 472 |
| 8 | 1 db hűtő | 2019. október 08. | EF2546/2019 | 78 732 |
| 9 | 1 db elektromos rezsó | 2019. október 08. | EF2547/2019 | 13 378 |
| 10 | 1 db elektromos serpenyő | 2019. október 08. | EF2547/2019 | 21 252 |
| 11 | 2 db tepsi | 2019. október 10. | TNASA0586688 | 5 748 |
| 12 | 1 db aprító | 2019. október 10. | EF2562/2019 | 28 339 |
| 13 | 1 db aprító | 2019. október 10. | EF2562/2019 | 9 441 |
| 14 | 1 db Gaggia kávéfőző | 2019. október 10. | EF2562/2019 | 30 701 |

1. Az 1. pontban beszerzett eszközöket a Nemzetiségi Önkormányzat elnöke Gmoser Györgyné használja; kizárólag nemzetiségi feladatok, nemzetiségi célok, rendezvények, programok, nemzetiségi közügyek ellátására (magáncélú használat tilos), elnöki tisztségének fennállási idejére.
2. A vagyon fellelhetőségének helye, a vagyontárgyak jelentős méreteiből adódóan: Petőfi Sándor Laktanya - Kiskőrös, 6200. Petőfi Sándor út Hrsz.: 0324/3. A Laktanya Kiskőrös Város Önkormányzatának tulajdona, ezért kapcsolattartó útján tud az elnök bármelyik beszerzett eszközhöz jutni, igény esetén a kapcsolattartó felé 5 munkanappal történő igénybejelentést követően. Kiskőrös Város Önkormányzat kapcsolattartója: Martin Ferenc (telefon: 06-70-379-01-71, e-mail.: kommunalis.ref@kiskoros.hu )
3. Igény esetén a feladatellátást megelőzően az elnöknél 5 munkanappal történő igénybejelentést követően veheti át az önkormányzati tag az eszközöket, az elnöknek a mai napon átadott „Vagyontárgy átadás-átvétel” nyomtatvány kitöltését követően. A nyomtatvány kitöltéséért az elnök a felelős. A használat valamennyi önkormányzati tag részére ingyenes és kizárólag nemzetiségi feladatok, nemzetiségi célok, rendezvények, programok, nemzetiségi közügyek ellátására (magáncélú használat tilos) történhet.
4. A használó köteles a vagyontárgyat rendeltetésszerűen használni, a vagyontárgyban bekövetkezett változásokról, esetleg károkról Kiskőrös Város Szlovák Nemzetiségi Önkormányzat testületét haladéktalanul értesíteni. Amennyiben a bekövetkezett károk a használó gondatlanságára vezethetőek vissza, a karbantartási, javítási költségek a használót terhelik. Minőség és állagromlásnak a mindenkori számviteli törvény szerinti értékcsökkenés mértékének megfelelő elhasználódás felel meg, e feletti károsodás megelőzése egyértelműen a használó felelőssége.

**Gmoser Györgyné a testület elnöke** elmondta, hogy a nemzetiségek jogairól szóló 2011. évi CLXXXIX. törvény 113. § c) pontjában foglalt vagyonnal kapcsolatos döntéshozatali kötelezettségeinek eleget téve, tekintettel a közelgő nemzetiségi önkormányzatok választására célszerű elfogadni vagyonleltárukat, ezért annak elfogadását javasolja a testületnek.

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata a határozat mellékletében foglaltaknak megfelelően elfogadja vagyonleltárát.”

**Felelős:** a testület elnöke

**Határidő:** azonnal

A testület megtárgyalta Gmoser Györgyné elnök által megfogalmazottakat és 4 „igen”szavazattal az alábbi határozatokat hozta:

**43/2019. sz. Szlovák Nemzetiségi Önk. határozat**

**H A T Á R O Z A T**

„Kiskőrös Város Szlovák Nemzetiségi Önkormányzata a határozat mellékletében foglaltaknak megfelelően elfogadja vagyonleltárát.”

**Felelős:** a testület elnöke

**Határidő:** azonnal

*Melléklet a 43/2019. sz. nemz. határozathoz*



További kérdés, hozzászólás nem hangzott el, így Gmoser Györgyné elnök az ülést 8.45 órakor bezárta.

Kmf.

Gmoser Györgyné Csővári János

 a testület elnöke jegyzőkönyv-hitelesítő

Lucza Alexandra

 jegyzőkönyvvezető